Lav et referat af nedenstående tekst:

Tekst:
De seneste par døgn er det væltet frem med historier om stoffer og drugging i og omkring Jomfru Ane Gade. Caroline Møller Johansen fejrede sin fødselsdag på natklubben Club Stygge 26. november sidste år , men pludselig tog aftenen en drejning, da veninder fandt en opløst pille i fødselarens drink. Og hun har langt fra været alene. I en dokumentar er fire såkaldte muldvarpe inde på Club Stygge over ni aftener. I alt har TV2 talt med 52 personer, der er blevet drugged i Aalborgs natteliv. Allerede i går, tirsdag, før dokumentaren blev sendt, kom Stygge med en meddelelse om, at de nægtede et interview. Altså inden de havde set anklagerne mod dem. I dokumentaren fra TV2 Echo svarer både daglig leder og søn af den tidligere indehaver Bruno Benzon, Mark Benzon, kort på et par spørgsmål, men afviser at stille op til et interview gennem deres advokat. En aften på natklubben taler en muldvarp med Bruno Benzon, der erkender, der er stoffer i nattelivet – også på Club Stygge. -	Vi ved ikke hvem der sælger. Vi går heller ikke op i det, for vi kan ikke styre det alligevel, siger Bruno Benzon, der på papiret i dag er ansat som dørmand på Club Stygge, i dokumentaren. -	Vi blander os ikke i det, lyder det videre til muldvarpen. Indkaldes til samtale Vicepolitiinspektør Sune Myrup fra Nordjyllands Politi har med bekymring set dokumentaren. Sammen med sine kolleger fortæller han, at deres tilstedeværelse i og omkring 'Gaden' og tyngden heraf, vil blive gået efter. Og så langer han også direkte ud efter Stygges ansvar. - Stygge vil blive indkaldt til en alvorlig samtale på politigården, sagde Sune Myrup fra Nordjyllands Politi tidligere i dag. Vicepolitiinspektøren blev selv for en måned siden interviewet til dokumentaren, der ligesom resten af offentligheden først har kunnet se den i sin fulde længde fra tirsdag. Se interviewet herunder. Han erkender, der er problemer i Aalborgs natteliv med drugging og narkotika. Vi ville gerne have spurgt Stygge om deres samarbejde med politiet ovenpå dokumentaren. Det ønsker natklubben ikke, og mener i stedet, at det er journalisterne, der er galt afmarcheret. -	De har vist sig immune for fakta og er skruppelløse i deres anstrengelser for at opnå en seersensation, skriver de i deres mailsvar. Frem for at forholde sig til tilfældene i dokumentaren med blandt andre Caroline, mener Club Stygge at der vil blive manipuleret med deres eventuelle svar. -	Jeg er bekymret for, at sådan et langt interview med svar på mange spørgsmål også vil blive misbrugt og skåret til, så det i udsendelserne fremstår som om, jeg er enig i udsendelsernes betænkelige budskab, lyder det. Kæmpe mørketal De henviser selv til at der siden 2018, kun er registreret seks anmeldelser med relation til narko på Club Stygge. På området er der dog et stort mørketal fra unge, der ikke anmelder sagerne, ligesom TV2 Nord i går kunne fortælle, at Aalborg Universitetshospital i mange tilfælde ikke tager blodprøver på indlagte fra nattelivet. Det har fået dem til at ændre praksis fremover. - Seks narkoanmeldelser er selvfølgelig i den bedste af alle verdner seks for mange – også på hele fem år. Men på ingen måde værre, end hvad beværtninger også kæmper med andre steder i Aalborg. Tværtimod, lyder forklaringen fra Mark Benzon. Han henviser til natklubbens personalepolitik og nultolerance hos dørmændene. Hver aften har stedet fire dørmænd på arbejde – ” flere end de fleste steder i byen,” skriver Mark Benzon. TV2 Nord har efter Stygges eget skriv, rakt ud til natklubben igen. De oplyser, at de ikke har noget at tilføje, og at udtalelserne fastholdes.

Referat:
I et opsigtsvækkende svar, som er sendt inden dokumentaren blev udgivet, anklager natklubben TV2 for at være ’faktaimmune’ og ’skruppelløse’.